Document ID: 32005D0376

OTSUS nr 201,
15. detsember 2004,
näidisvormide kohta, mis on vajalikud nõukogu määruste (EMÜ) nr 1408/71 ja (EMÜ) nr 574/72 (seeria E 400) kohaldamiseks
(Tekst kehtib Euroopa Majanduspiirkonna ja EL/Šveitsi kokkuleppe suhtes)
(2005/376/EÜ)
EUROOPA ÜHENDUSTE VÖÖRTÖÖTAJATE SOTSIAALKINDLUSTUSE HALDUSKOMISJON,
võttes arvesse nõukogu 14. juuni 1971. aasta määruse (EMÜ) nr 1408/71 sotsiaalkindlustusskeemide kohaldamise kohta ühenduse piires liikuvate töötajate, füüsilisest isikust ettevõtjate ja nende pereliikmete suhtes (1) artiklit 81 lõiget a, mille kohaselt lasub halduskomisjonil kohustus tegeleda kõigi administratiivsete asjadega, mis tulenevad määrusest (EMÜ) nr 1408/71 ja järgnevatest määrustest,
võttes arvesse nõukogu 21. märtsi 1972. aasta määruse (EMÜ) nr 574/72, millega määratakse kindlaks määruse (EMÜ) nr 1408/71 sotsiaalkindlustusskeemide kohaldamise kohta ühenduse piires liikuvate töötajate ja nende pereliikmete suhtes rakendamise kord (2) artikli 2 lõiget 1, mille kohaselt on halduskomisjoni kohustus välja töötada dokumentide näidised määruste (EMÜ) nr 1408/71 ja (EMÜ) nr 574/72 kohaldamiseks,
võttes arvesse 10. oktoobri 1990. aasta otsust nr 146 määruse (EMÜ) nr 1408/71 artikli 94 lõike 9 tõlgendamise kohta, (3)
võttes arvesse 6. juuli 1994. aasta otsust nr 155 nõukogu määruste (EMÜ) nr 1408/71 ja (EMÜ) nr 574/72 (E 401 kuni 411) kohaldamiseks vajalike näidisvormide kohta, (4)
võttes arvesse 1. juuli 1995 otsust nr 157 näidisvormide kohta (E 401 kuni 411), (5) mis on vajalikud nõukogu määruste (EMÜ) nr 1408/71 ja (EMÜ) nr 574/72 kohaldamiseks,
ning arvestades järgmist:
(1)
Euroopa Liidu laienemise tõttu 1. mail 2004 on vaja E 400 seeria näidisvorme kohandada.
(2)
2. mai 1992. aasta Euroopa Majanduspiirkonna leping (EMP leping), mida on täiendatud 17. mai 1993. aasta protokolliga, lisa VI, laiendab määrusi (EMÜ) nr 1408/71 ja (EMÜ) nr 574/72 Euroopa Majanduspiirkonnale.
(3)
Euroopa Ühendus ja selle liikmesriigid, ning Šveitsi Konföderatsioon on sõlminud isikute vaba liikumise kokkuleppe (Šveitsi kokkulepe), mis jõustus 1. juunil 2002. Kokkuleppe II lisa viitab määrustele (EMÜ) nr 1408/71 ja (EMÜ) nr 574/72.
(4)
Praktilistel põhjustel peavad näidisvormid, mis on kasutusel Euroopa Liidus ja Euroopa Majanduspiirkonna ja Šveitsi kokkulepe raames, olema identsed,
ON VASTU VÕTNUD ALLJÄRGNEVA OTSUSE:
1.
Otsus nr 155 on tunnistatud kehtetuks ning näidisvormid E 401, E 402, E 403, E 404, E 405, E 406, E 407 ja E 411 asendatakse käesolevale otsusele lisatud näidisvormidega.
2.
Otsuses nr 146 esitatud näidisvorm E 413F on tunnistatud kehtetuks.
3.
Otsus nr 157 on tunnistatud kehtetuks.
4.
Liikmesriikide pädevatel ametiasutustel tuleb teha asjaomastele osapooltele kättesaadavaks lisatud näidisvormid. Need vormid peavad olema kättesaadavad ühenduse ametlikes keeltes ja esitatud sellisel viisil, et erinevad versioonid on täiesti asendatavad, seega kõik adressaadid saavad vormi välja trükkida oma keeles.
5.
Käesolevat otsust kohaldatakse Euroopa Liidu Teatajas avaldamisele järgneva kuu esimesest päevast.

Labels: 12
9
15
0